Bidi
Bidi (myös beedie) on intialainen savuke, jossa on tupakkaa "Diospyros melanoxylon" -kasvin lehteen käärittynä. Bidi on tunnetumpaa savuketta pienempi kooltaan, suljettu taitoksella toisesta päästään ja sidottu värillisellä langalla tai paperisuikaleella. Lehteen käärittyä savuketta tulee polttaa paperiin käärittyä kiihkeämmin, jotta se palaa.
Abdest
Abdest (persia, turkki) tai wudu (arabian al-wuḍū) on muslimien rukousta (salat) edeltävä rituaali, johon kuuluu kehon osien peseminen vedellä. Wudun jokainen vaihe on tarkasti määritelty Koraanin mukaan ja virheiden sattuessa se tulee aloittaa uudestaan ja toistaa kunnes se onnistuu virheettä.